Diari Oficial de la Generalitat Valenciana


Sumari del DOGV 8287, del 04-05-2018 (2018/3589)

Informe ambiental i territorial estratègic de la modificació del pla de reforma interior en l'hotel Casino Mediterráneo, situat en l'illa formada entre les avingudes del Mediterrani, Castelló, Ametlla de Mar i carrer Girona.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8287

Data del DOGV
:   04-05-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/3589


Data del document
:   26-03-2018

Organisme emissor
:   Ajuntament de Benidorm

Tipus de document
:   Anunci

Descriptors 

:   * Benidorm
    * pla d'urbanisme
    * administració local

Informe ambiental i territorial estratègic de la modificació del pla de reforma interior en l'hotel Casino Mediterráneo, situat en l'illa formada entre les avingudes del Mediterrani, Castelló, Ametlla de Mar i carrer Girona. [2018/3589]  
En compliment del que disposa l'article 51.7 de la Llei 5/2015, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, i en compliment del Decret de l'Alcaldia número 1418/2018, de data 26 de març de 2018, es procedix a la publicació de la resolució de l'informe ambiental i territorial estratègic de la modificació del pla de reforma interior per a l'aplicació de la 2a actualització de la modificació puntual número 01 del Pla general incentivació ús hoteler maig-2016, en l'hotel Casino Mediterráneo, siti en l'illa formada entre les avingudes del Mediterrani, Castelló, Ametlla de Mar i carrer Girona. L'informe ambiental i territorial estratègic està inserit en la pàgina web www.benidorm.org.  
  
A iniciativa de la mercantil Convalesa, SL, amb CIF número R38926019, s'ha presentat en data 10 de novembre de 2017 (REGING-10820) document inicial estratègic per a l'inici de l'avaluació ambiental i territorial estratègica, pel procediment simplificat de la modificació del pla de reforma interior (PRI) per a l'aplicació de la 2a actualització de la modificació puntual número 01 del Pla general incentivació ús hoteler maig-2016, en l'hotel Casino Mediterráneo, siti en l'illa formada entre les avingudes del Mediterrani, Castelló, Ametlla de Mar i carrer Girona, l'objecte del qual és la modificació del PRI vigent, aprovat el 25.02.2014, amb llicència atorgada per a hotel, casino i aparcament i que actualment té construït en els usos d'aparcament i casino. L'objecte del nou PRI és la construcció d'un hotel de quatre estreles, ampliant la grandària de les habitacions fins a un màxim de 10 metres útils per habitació, passant de 232 habitacions de la llicència actual a 247 (+15), afegint dues plantes (36 i 37), i un increment aproximat d'aprofitament de 502,62  m²u.  
  
Consta l'expedient de document d'inici d'avaluació ambiental, esborrany del pla de reforma interior, com determinen els articles 50.1 i 2, 41 i annexos VII i VIII de la LOTUP.  
Vistos els informes de la tècnica superior en assumptes jurídics municipal i l'informe emés per l'arquitecte municipal, i ponent de la Comissió d'Avaluació Ambiental i Territorial Estratègica de Plans i Programes, de data 14 de març de 2018, aquesta Alcaldia resol:  
  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació del pla de reforma interior (PRI) per a l'aplicació de la 2a actualització de la modificació puntual número 01 del Pla general incentivació ús hoteler maig-2016, en l'hotel Casino Mediterráneo, siti en l'illa formada entre les avingudes del Mediterrani, Castelló, Ametlla de Mar i carrer Girona, promogut per la mercantil Convalesa, SL, per no tindre efectes significatius sobre el medi ambient, d'acord amb els criteris establits en l'annex VIII de la Llei 5/2015, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP), corresponent continuar la tramitació conforme al capítol III del títol III del llibre I de la LOTUP, o a la legislació sectorial corresponent.  
  
Segon. Durant la tramitació urbanística del pla de reforma interior s'hauran de tindre en compte les condicions següents:  
1. S'haurà d'incorporar a la seua documentació integrant un estudi d'integració paisatgística en què es justifique que l'aprovació de la modificació del PRI no tindrà efectes negatius sobre el paisatge circumdant, i si és el cas, es definisquen les mesures preventives i/o correctores necessàries per a això. S'haurà de verificar la incorporació d'aquestes mesures en la normativa urbanística de la modificació del PRI en la seua versió definitiva.  
2. S'hauran d'incloure en la normativa urbanística de la modificació del PRI les previsions de l'article 20 del PATRICOVA, en particular les condicions d'adequació de les edificacions en zones de perillositat de nivells 3, 4 i 6 indicades en l'annex I de la seua normativa urbanística.  
3. Durant la tramitació urbanística de la modificació del PRI s'estudiarà per l'Àrea d'Enginyeria de l'Ajuntament de Benidorm les possibles millores en la xarxa de pluvials de l'àrea en què es localitza la parcel·la afectada que minoren la incidència del risc d'inundació en la zona; per a això es definirà una àrea d'actuació coherent per a establir, si és el cas, en el corresponent conveni urbanístic una clàusula que dispose l'obligació de l'execució a costa de la parcel·la hotelera de les millores esmentades.  
4. S'haurà de procedir a complir els compromisos adquirits en el contracte de cessió gratuïta d'immoble amb destinació a habitació tècnica de caràcter públic, subscrit amb l'Ajuntament el passat 26 de maig de 2010, local emplaçat junt amb el límit est del solar, i indicar-ho en la documentació de la modificació del PRI en la seua versió definitiva.  
  
Tercer. De conformitat amb el que preveu l'article 51.7 de la LOTUP, contra la present resolució, atés que no és un acte definitiu en via administrativa, no es pot interposar cap recurs, sense perjuí dels que, si és el cas, siguen procedents en via judicial contenciosa administrativa contra la disposició de caràcter general que haguera aprovat el pla o programa, o bé, sense perjuí dels que siguen procedents en via administrativa contra l'acte, si és el cas, d'aprovació del pla o programa; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
  
Quart. De conformitat amb el que preveu l'article 51.7 in fine de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la seua publicació.  
  
Cinqué. Notificar aquesta resolució als interessats que apareguen en l'expedient ambiental d'aquesta actuació, amb inclusió d'aquesta resolució en la documentació de planejament urbanístic.  
  
Sisé. De conformitat amb el que preveu l'article 51.7 in fine de la LOTUP, publicar aquesta resolució en el Diari Oficial de la Generalitat Valenciana.»  
  
Benidorm, 26 de març de 2018.- L'alcalde: Antonio Pérez Pérez.